ไทยพาณิชย์พัฒนาสมาร์ทเอทีเอ็มจำเลขบัญชีโอนเงิน
ไทยพาณิชย์ ยกระดับบริการเครื่องเอทีเอ็ม “SMART ATM ฉลาดรู้ใจคุณ” จดจำหมายเลขบัญชีโอนเงินล่าสุด
29 ต.ค. 2565

ไทยพาณิชย์ ยกระดับบริการเครื่องเอทีเอ็ม “SMART ATM ฉลาดรู้ใจคุณ” จดจำหมายเลขบัญชีโอนเงินล่าสุด 
เมื่อวันที่ 8 ธ.ค. รายงานข่าวจากธนาคารไทยพาณิชย์ ระบุว่า ธนาคารได้พัฒนาฟังก์ชั่นการใช้งานตู้เอทีเอ็ม “SMART ATM ฉลาดรู้ใจคุณ” เพื่อให้ลูกค้าสามารถโอนเงินผ่านตู้เอทีเอ็มได้โดยไม่ต้องจดจำเลขบัญชีปลายทาง เนื่องจากระบบเอทีเอ็มจะความสามารถในการจดจำหมายเลขบัญชีล่าสุดที่ลูกค้าทำการโอนเงินทั้งระหว่างบัญชีภายในธนาคาร 3 บัญชี และบัญชีต่างธนาคาร จำนวน 3 บัญชี รวมสูงสุด 6 บัญชี 
นอกจากนี้ ยังอำนวยความสะดวกสำหรับลูกค้าต่างชาติ ด้วยระบบแสดงผลเมนู 4 ภาษา ทั้งอังกฤษ ญี่ปุ่น จีน และ เมียนมาร์ โดยจะขึ้นเมนูให้เลือกทันทีตั้งแต่เสียบบัตรเข้าเครื่อง ลูกค้าสามารถใช้บริการ “SMART ATM ฉลาดรู้ใจคุณ” กว่า 9,000 เครื่องทั่วประเทศ ได้ตั้งแต่วันนี้เป็นต้นไป